

**ΕΛΛΗΝΙΚΗ ΔΗΜΟΚΡΑΤΙΑ** Πάρος, 30 Iουνίου 2023

 **ΝΟΜΟΣ ΚΥΚΛΑΔΩΝ**

 **ΔΗΜΟΣ ΠΑΡΟΥ**

 **ΓΡΑΦΕΙΟ ΔΗΜΑΡΧΟΥ**

**ΔΕΛΤΙΟ ΤΥΠΟΥ**

Η πρωτοβουλία της Minoan Lines να προσφέρει αθροιστική έκπτωση τιμής στα δρομολόγιά της για τις Κυκλάδες, έστω κι αν αφορά σε συγκεκριμένο χρονικό διάστημα, είναι ένα πρώτο βήμα προς τη σωστή κατεύθυνση. Ως Δήμος Πάρου καλούμε και τις υπόλοιπες ακτοπλοϊκές εταιρείες να ακολουθήσουν το παράδειγμά της, προχωρώντας -μάλιστα- σε ακόμη πιο εκτεταμένες εκπτώσεις.

Φέτος, διαπιστώσαμε ότι παραδοσιακοί μας επισκέπτες αδυνατούν να επισκεφθούν το νησί εξαιτίας της διαφοροποίησης των τιμών που παρατηρείται τα τελευταία χρόνια.

Kαλούμε, λοιπόν, όλες τις εταιρείες (ακτοπλοϊκές, αεροπορικές, λοιπών μεταφορών, αλλά και το σύνολο των επιχειρήσεων) να εξετάσουν τη δυνατότητα παροχής σημαντικών εκπτώσεων και υιοθέτησης πιο προσιτών τιμοκαταλόγων, αρχής γενομένης από το αμέσως προσεχές διάστημα, ώστε η Πάρος μας να γίνει ακόμη πιο ελκυστική.